Кузьмянцы (археалагічны помнік)

Кузьмянцы — археалагічныя помнікі: 3 селішчы каля в. Кузьмянцы (Віцебскі раён).

 Селішча—1 
Знаходзіцца за 1,5 км на паўночны захад ад вёскі, на правым беразе р. Лучоса, ва ўрочышчы Царкавішча. Пляцоўка памерам 40х60 м абкружана ярамі. Культурны пласт 0,4 м. Сабрана ганчарная кераміка.

 Селішча—2 
Знаходзіцца за 0,4 км на поўнач ад урочышча Царкавішча, сярод перасечанай ярамі мясцовасці, каля вусця р. Сухадроўка. Полшча каля 2 га. Культурны пласт 0,4 м. Сабрана ганчарная кераміка.

 Селішча—3 
Знаходзіцца побач з селішчам—2 каля вусця р. Сухадроўка. Займае плошчу да 2 га. Селішчы адносяцца да перыяду феадалізму.

 Літаратура 
 Археалагічныя помнікі раёна // Памяць: Віцебскі раён: Гісторыка-дакументальная хроніка гарадоў і раёнаў Беларусі / Рэдкал.: А. П. Красоўскі [і інш.]; Укл. У. І. Мезенцаў; Маст. Э. Э. Жакевіч. — Мн.: Мастацкая літаратура, 2004. — 772 с.: іл. — С. 30. — ISBN 985-02-0647-0.

Катэгорыя:Селішчы Віцебскага раёна
Катэгорыя:Кузьмянцы